Държавен вестник, бр. 92, 2025 г., стр. 13

БРОЙ  92	
Д Ъ Р Ж А В Е Н  В Е С Т Н И К 	
СТР.  13   
планове по ОСП и представянето на инфор­
мация за мониторинга и оценката (OB, L 232 
от 7 септември 2022 г.);
12. Регламент за изпълнение (ЕС) 2023/130 
на Комисията от 18 януари 2023 година за 
определяне на правила за прилагането на 
Регламент (ЕС) 2021/2115 на Европейския 
парламент и на Съвета по отношение на 
представянето на съдържанието на годишните 
доклади за качеството на изпълнението (OB, 
L 17 от 19 януари 2023 г.).
Чл. 3. По интервенцията „Насърчаване на 
практики за консервационни обработки за 
устойчиво управление на почвите“ се поемат 
многогодишни ангажименти за изпълнение 
на доброволно поети задължения и спазване 
на изисквания по управление на дейности, 
които задължения надхвърлят съответните 
законоустановени изисквания за управление 
и стандартите по чл. 55 от ЗПЗП, минимал­
ни изисквания за използване на торове и 
на продукти за растителна защита, както и 
съответните други задължителни изисква­
ния, определени в Стратегическия план или 
установени в националната правна уредба и 
в правото на Европейския съюз.
Г л а в а  в т о р а
ЗАЯВЛЕНИЯ ПО ИНТЕРВЕНЦИЯТА
Раздел І
Общи изисквания
Чл. 4. (1) Земеделските стопани подават 
заявления за подпомагане и/или заявления 
за плащане в сроковете за прием и при усло­
вията, определени в заповедта по чл. 5, ал. 3 
от Наредба № 4 от 2023 г. за условията и реда 
за подаване на заявления за подпомагане по 
интервенции за подпомагане на площ и за 
животни (ДВ, бр. 30 от 2023 г.), наричана 
по-нататък „Наредба № 4 от 2023 г.“.
(2) В заповедта по ал. 1 се посочва общи­
ят и годишният бюджет на интервенцията, 
определен в Стратегическия план. 
(3) В заповедта по ал. 1 могат да бъдат 
определени и допълнителни условия в съ­
ответствие с чл. 5, ал. 3 от Наредба № 4 от 
2023 г.
Чл. 5. При разглеждане на заявленията 
Държавен фонд „Земеделие“ (ДФЗ) не може 
да изисква представяне на:
1. документи, когато данните в тях са 
достъпни чрез публичен безплатен регистър;
2. информация или достъпа до нея, която 
се предоставя по служебен път по реда на 
чл. 3 от Закона за електронното управление;
3. информация, която вече е въведена в 
Интегрираната система за администриране 
и контрол, наричана по-нататък „ИСАК“, 
съгласно чл. 32, ал. 4 от Наредба № 105 от 
2006 г. за условията и реда за създаване, 
поддържане, достъп и ползване на Интегри­
раната система за администриране и контрол 
(ДВ, бр. 82 от 2006 г.), наричана по-нататък 
„Наредба № 105 от 2006 г.“.
Раздел II
Подаване и разглеждане на заявления за 
подпомагане
Чл. 6. (1) Подаването на заявления за 
подпомагане и комуникацията между земе­
делския стопанин и ДФЗ се осъществяват 
по реда и условията на Наредба № 4 от 
2023 г., доколкото друго не е предвидено в 
тази наредба.
(2) Заявленията за подпомагане/плащане 
се подават в рамките на срока, посочен в 
заповедта по чл. 4.
Чл. 7. (1) Прием на заявления за подпо­
магане и/или заявления за плащане може 
да се извършва под условия в съответствие 
със заповедта по чл. 4.
(2) Земеделският стопанин писмено дек­
ларира съгласието си, че одобрението за 
участие по интервенцията ще се извърши 
след прилагане на критериите за подбор на 
подадените заявления за подпомагане съг­
ласно приложение № 1. 
(3) Земеделският стопанин писмено дек­
ларира съгласието си, че одобрението за 
участие по интервенцията и предоставянето на 
финансовата помощ на подаденото заявление 
за подпомагане ще се извърши само когато:
1. заявлението му за подпомагане е полу­
чило над или равно на минималния брой 
точки след прилагане на критериите за под­
бор съгласно приложение № 1 и оценено по 
реда на чл. 12;
2. при наличие на финансов ресурс, след 
отчитане от ДФЗ на необходимите средства 
за поетите ангажименти до ограниченията 
по бюджетите на интервенцията, определени 
в Стратегическия план и посочени в запо­
ведта по чл. 4.
Чл. 8. (1) Земеделските стопани с подава­
нето на заявленията за подпомагане/плащане 
заявяват за участие земеделски парцели, на 
площта на които изпълняват условията на 
ангажиментите, определени в Стратегическия 
план и тази наредба.
(2) Земеделските стопани при подаване 
на заявленията срещу всеки парцел посочват 
кода на интервенцията: „КЗ“.
Чл. 9. (1) Заявлението за подпомагане или 
плащане, подадено от земеделския стопанин, 
може да бъде коригирано по всяко време след 
подаването му само при очевидна грешка, 
призната от ДФЗ въз основа на цялостна 
преценка на конкретния случай и при ус­
ловие че земеделският стопанин е действал 
добросъвестно.